[image: ]
[image: ]
	NORSKE SKOG SAUGBRUGS AS
Tistedals gate 9-11 (JE)
1772 Halden
	

[bookmark: UoffParagraf]Oslo, 20. september 2021

	Deres ref.:
Trond Mageli
	Vår ref. (bes oppgitt ved svar):
2019/3671
2020.503.I.miljodir

	Saksbehandler:
Ole Stian Bockelie


Rapport etter tilsyn 16. september 2021
Denne rapporten omhandler forhold som ble avdekket under tilsyn ved NORSKE SKOG SAUGBRUGS AS (virksomhetsnummer: 973070673).

Rapporten består av fire deler:
· Del 1: Resultatet av tilsynet, og hva dere må gjøre 
· Del 2: Miljødirektoratets vurdering og begrunnelse  
· Del 3: Informasjon om tilsynet
· Del 4: Annen informasjon
Del 1: Resultatet av tilsynet, og hva dere må gjøre
Denne delen gir en oversikt over resultatet av tilsynet og hva dere må gjøre til gitte frister. 
Nærmere beskrivelse er gitt i del 2.

Miljødirektoratet avdekket ingen avvik
Miljødirektoratet avdekket ingen avvik under tilsynet. 

Avvik er manglende etterlevelse av krav fastsatt i eller i medhold av lov.

Dere må betale gebyr
NORSKE SKOG SAUGBRUGS AS må betale et gebyr på 13 300 kr for tilsynet.

Miljødirektoratet avslutter tilsynet
Vi anser oppfølgingen etter tilsynet som avsluttet.

Del 2: Miljødirektoratets vurdering og begrunnelse 
Vedtak om gebyr
Miljødirektoratet vedtar at NORSKE SKOG SAUGBRUGS AS må betale et gebyr på 13 300 kr for tilsynet. Dette tilsvarer sats 4 for tilsyn av inntil en dags varighet og er gitt på bakgrunn av medgått og forventet ressursbruk. Vedtaket er gitt med hjemmel i forurensningsforskriften § 39-7.

Dere vil få tilsendt en faktura fra Miljødirektoratet for innbetaling til statskassen. 

Miljødirektoratet er pålagt å ta gebyr for tilsyn på forurensningsområdet. Gebyret skal dekke kostnader med forberedelser, gjennomføring og oppfølging av kontrollen. Vi viser til varsel om gebyr 16. september 2021 og til forurensningsforskriftens kapittel 39 for ytterligere informasjon om innkreving av gebyr til statskassen.

Dere har rett til å klage
Vedtaket om gebyr kan påklages, jf. § 28 i forvaltningsloven. Eventuell klage bør være skriftlig begrunnet og sendes til Miljødirektoratet. En eventuell klage vil ikke få oppsettende virkning, og gebyret som er fastsatt ovenfor må betales inn. Dersom vi tar klagen til følge, vil for mye innbetalt beløp bli refundert.  

Del 3: Informasjon om tilsynet
Gjennomføring av tilsynet
Tilsynet er gjennomført for å kontrollere om gjeldende krav fastsatt i eller i medhold av  forurensningsloven overholdes. Vår hjemmel til å føre tilsyn er forurensningsloven § 48. Rapporten gir ingen fullstendig tilstandsvurdering av NORSKE SKOG SAUGBRUGS AS sitt miljøarbeid eller miljøstatus.

Tilsynet er en særskilt oppfølging av tilsyn 2019.011.I.miljodir som ble gjennomført 3. april 2019, Under tilsynet i 2019 ble det gitt avvik grunnet manglende oppsamlingsarrangement tilknyttet fyringsoljetankene. Miljødirektoratet så alvorlig på avviket.

Fra Miljødirektoratet deltok
· Ole Stian Bockelie

Fra NORSKE SKOG SAUGBRUGS AS deltok
· Trond Mageli

Anlegg kontrollert
Følgende anlegg tilhørende NORSKE SKOG SAUGBRUGS AS ble kontrollert under tilsynet:
· Norske Skog Saugbrugs, Halden

Tema kontrollert
Følgende tema ble kontrollert knyttet til Forurensende aktivitet:
· Tanklagring

Regelverk
Tilsynet omfattet følgende regelverk:
· Forurensningsforskriften kap 18.

Del 4: Annen informasjon
Andre forhold 

Oppsamlingsarrangement rundt fyringsoljetankene
Etter forrige tilsyn har virksomheten bygget to oppsamlingsarrangement rundt fyringsoljetankene. Et rundt de to tungoljetankene og et rundt lettoljetanken. Oppsamlingsarrangementene ble under tilsynet verifisert til å være i tråd forurensingsforskriftens kapittel 18 krav til oppsamlingsvolum. De to fyringsoljetankene er tatt ut av drift sommeren 2021 og var under tilsynet tømt. Mannhullene i bunn av tankene var åpne. 

Rapporten vil være offentlig tilgjengelig
Denne rapporten vil være tilgjengelig for offentligheten via Miljødirektoratets postjournal på www.miljodirektoratet.no, i tråd med offentlighetsloven.
Hilsen
Miljødirektoratet


Dette dokumentet er elektronisk godkjent

